Որպես Վրաստանի վարչապետի թեկնածու՝ Բախտաձեն խոսել է նաև իր ապագա քայլերի ու հիմնական ուղղությունների մասին: Առաջնահերթությունը տրվելու է կրթությանը, նորարարությանն ու երիտասարդությանը, իսկ կառավարությունը ձևավորվելու է “փոքր կառավարության” հայեցակարգի համաձայն՝ փոքրաթիվ, բայց արդյունավետ գործող գերատեսչություններով: Բախտաձեն խոստանում է նաև շարունակել և ավարտին հասցնել վրաց ժողովրդի ընտրած եվրոատլանտյան ինտեգրացման ճանապարհը, Վրաստանը դարձնել աշխարհի ամենազարգացած տնտեսություն ունեցող երկրներից մեկը: